**Ո Ր Ո Շ ՈՒ Մ**

**ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

10.06.2014թ. ք.Երևան

ԴԱՀԿ ծառայության Երևան քաղաքի Աջափնյակ և Դավթաշեն բաժնի ավագ հարկադիր կատարող արդարադատության կապիտան Գևորգ Տեր-Ղազարյանս ուսումնասիրելով 09.12.2013թ. վերսկսված թիվ 01/06-339/10 կատարողական վարույթի նյութերը

**Պ Ա Ր Զ Ե Ց Ի**

ՀՀ Աջափնյակ և Դավթաշեն վարչական շրջանների ընդհանուր իրավասության դատարանի կողմից 05.02.2010թ. տրված թիվ ԵԱԴԴ /0682/02/09 կատարողական թերթի համաձայն պետք է Մարինե Ռադիկի Պողոսյանից և Անուշիկ Աշոտի Իսպիրյանից հօգուտ «ՎՏԲ-Հայաստան բանկ» ՓԲԸ-ի բռնագանձել 26.387 ԱՄՆ դոլարին համարժեք ՀՀ դրամ: Բռնագանձումը տարածել Մարինե Պողոսյանին սեփականության իրավունքով պատկանող և գրավի առարկա հանդիսացող ք.Երևան, 16 թաղ. 29 շենքի թիվ 58 հասցեում գտնվող 93,1 քմ մակերեսով բնակարանի վրա, իսկ դրա անբավարարության դեպքում նաև պատասխանեղին պատկանող այլ գույքի վրա:

Մարինե Ռադիկի Պողոսյանից Անուշիկ Աշոտի Իսպիրյանից բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Անուշիկ Աշոտի Իսպիրյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

**Ո Ր Ո Շ Ե Ց Ի**

Կասեցնել 09.12.2013թ. վերսկսված թիվ 01/06-339/10 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ԱՎԱԳ ՀԱՐԿԱԴԻՐ ԿԱՏԱՐՈՂ՝ Գ. ՏԵՐ-ՂԱԶԱՐՅԱՆ